PATVIRTINTA

 Kėdainių ,,Ažalyno” gimnazijos

 direktoriaus 2022 m. sausio 21 d.

 įsakymu Nr.V - 10

**KĖDAINIŲ ,,ATŽALYNO” GIMNAZIJOS 2022–2024 M.M. STRATEGINIS VEIKLOS PLANAS**

**I SKYRIUS**

**BENDROSIOS NUOSTATOS**

Kėdainių „Atžalyno“ gimnazijos 2022–2024 metų strateginis veiklos planas parengtas, vadovaujantis Švietimo įstatymu, Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII–745 „Dėl valstybės švietimo 2013–2022 metų strategijos patvirtinimo“, Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI–2015 „Dėl valstybės pažangos strategijos „Lietuvos pažangos strategija „Lietuva 2030“ patvirtinimo“, „Geros mokyklos koncepcija“, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V1308, 2021–2023 metų Kėdainių rajono savivaldybės strateginiu veiklos planu, patvirtintu rajono tarybos 2020-12-18 sprendimu Nr. TS-287, Gimnazijos nuostatais, Gimnazijos išorės vertinimo ataskaita, 2019–2021 metų gimnazijos veiklos tyrimų analizės duomenimis, 2019–2021 metų veiklos kokybės įsivertinimo išvadomis, veiklos ataskaitomis, gimnazijos bendruomenės ir gimnazijos tarybos siūlymais ir rekomendacijomis, kitais norminiais dokumentais.

Kėdainių „Atžalyno“ gimnazijos 2022 – 2024 metų strateginis veiklos planas – trejų metų veiklos planavimo dokumentas, kuriame, atsižvelgiant į valstybės švietimo politiką, išorės ir vidaus aplinkos analizę, suformuluota gimnazijos misija, vizija, prioritetai, tikslai, uždaviniai ir priemonės numatytiems uždaviniams pasiekti. Nurodomos lėšos, vertinimo kriterijai numatytų priemonių stebėsenai vykdyti.

Strateginio veiklos plano tikslas – siekti geresnės ugdymo kokybės, efektyviai panaudojant turimus intelektinius, finansinius, materialinius išteklius.

Gimnazijos strateginį planą rengė darbo grupės, sudarytos gimnazijos direktoriaus 2021-12-01 įsakymu Nr. V-111. Rengiant gimnazijos strateginį planą buvo laikomasi viešumo, atvirumo, partnerystės principų.

Strateginio plano projektas svarstytas mokytojų tarybos (2022-01-18 protokolas Nr. MT-1) ir gimnazijos tarybos (2022-01-20 protokolas Nr.GT-1 ) posėdžiuose.

**II SKYRIUS**

 **SITUACIJOS ANALIZĖ**

**Išorės aplinkos veiksniai (PEST analizė)**

**Politiniai veiksniai**

Kėdainių „Atžalyno“ gimnazija savo veiklą grindžia Lietuvos Respublikos Konstitucija, Jungtinių Tautų Vaiko teisių konvencija, Lietuvos Respublikos švietimo įstatymu, kitais Lietuvos Respublikos įstatymais, Valstybės pažangos strategija „Lietuvos pažangos strategija „Lietuva 2030“, Valstybine švietimo strategija 2013–2022 m., vadovaujasi „Geros mokyklos koncepcija“, Lietuvos Respublikos švietimo ir mokslo ministro patvirtinta „Mokyklos, įgyvendinančios bendrojo ugdymo programas, veiklos kokybės įsivertinimo metodika“, Švietimo, mokslo ir sporto ministro įsakymais, Sveikatos apsaugos ministerijos teisės aktais, Kėdainių rajono savivaldybės tarybos sprendimais, Kėdainių rajono savivaldybės 2021–2023 strateginiu veiklos planu, kitais teisės aktais.

Numatytos švietimo struktūrinės reformos ir mokyklų aprūpinimas tęsiasi. Rengiami atnaujintų bendrųjų ugdymo programų projektai, modernizuojamos ir naujomis priemonėmis aprūpinamos mokyklos.

Švietimo, mokslo ir sporto ministerija inicijavo „Tūkstantmečio mokyklų“ programos projektą. Programos tikslas – mažinti mokinių pasiekimų atotrūkius ir sukurti integralias, optimalias ir kokybiškas ugdymo(-si) sąlygas kiekvienoje savivaldybėje. Programos vizija – kiekvienas Lietuvos vaikas turi galimybę mokytis šiuolaikiškoje ir atviroje mokykloje.

Programoje akcentuojamos keturios kompetencijos:

 • Įtraukaus ugdymo stiprinimas: kompetencijų dirbti su mokinių įvairove stiprinimas, pagalba pritaikyti ugdymo(-si) aplinką ir didaktiką įtraukiam ugdymui ir kt.

 • STEAM ugdymo stiprinimas: kompetencijų atnaujinimas, pritaikant naujausias mokslo žinias, projektinio ugdymo taikymas, darbas laboratorijose ir kt.

 • Kultūrinio ugdymo stiprinimas: edukacinių projektų su kultūros įstaigomis, NVO, profesionaliais meno kolektyvais įgyvendinimas ir kt.

• Lyderystės visais lygmenimis stiprinimas: konsultacijos/šešėliavimas stiprinant mokyklų vadovų vadovavimo ir lyderystės kompetencijas, mokytojų profesinio bendradarbiavimo ir mokinių savivaldos stiprinimo veiklos bei kt.

Įgyvendinant Kėdainių rajono savivaldybės 2021–2023 strateginio veiklos plano programos „Švietimas ir ugdymas” tikslus siekiama, kad švietimo įstaigų strateginis ir metinis planavimas orientuotųsi į kryptingą mokyklos pažangą rodančių rodiklių išsikėlimą ir jų siekimą, į mokinių pažangos ir pasiekimų gerinimą, o švietimo įstaigų vadovai būtų atsakingi ir atskaitingi už veiklos rezultatus ir pažangą.

 Parengta Kėdainių rajono savivaldybės mokytojų motyvacijos programa, kuria siekiama prisidėti prie idėjos Lietuvai „Mokytojas – prestižinė profesija iki 2025 metų“ įgyvendinimo Kėdainių rajono savivaldybėje. Kėdainių rajono savivaldybės mokytojų motyvacijos programa gali padėti užtikrinti reikiamą mokytojų poreikį ugdymo procesui organizuoti ir pritraukti mokytojus dirbti mokyklose.

Kėdainių “Atžalyno” gimnazija planuoja ir įgyvendina savo strateginius tikslus ir uždavinius vadovaudamasi valstybine ir rajono švietimo politika. Gimnazijos savarankišką veiklą reglamentuoja Kėdainių „Atžalyno“ gimnazijos nuostatai, direktoriaus patvirtintos tvarkos, įsakymai, gimnazijoje veikiančių savivaldos organizacijų – Gimnazijos tarybos, Mokytojų tarybos, Mokinių demokratinės asociacijos nutarimai. Gimnazija - nuolat įsivertinanti institucija, atsakingai reaguojanti į gyvenimo pokyčius bei kiekvieno savo nario poreikius, planuodama savo veiklą remiasi Gimnazijos veiklos kokybės įsivertinimo išvadomis.

**Ekonominiai veiksniai**

Gimnazijos veiklų finansavimui turi įtakos visos šalies ekonomikos situacija ir steigėjo finansinės galimybės. Pastaraisiais metais šalies ir rajono savivaldybės ekonomika augo, gerėjo pagrindiniai ekonominiai rodikliai, tačiau švietimui skiriamo finansavimo augimo tempai atsilieka nuo bendrojo ekonomikos augimo.

Gimnazijos veiklos finansuojamos iš dviejų pagrindinių šaltinių: Lietuvos Respublikos vyriausybės skiriamų švietimui nacionalinio biudžeto asignavimų (mokymo lėšų) ir rajono savivaldybės finansavimo (aplinkos lėšų). Mokymui skiriamos lėšos, keičiantis klasių komplektų ir mokinių skaičiui, didėja arba mažėja. Racionaliai naudojant, mokymo lėšų pakanka ugdymo planui įgyvendinti, mokytojų kvalifikacijai tobulinti, mokymo priemonėms ir vadovėliams įsigyti, prevencinėms programoms vykdyti.

Aplinkos lėšos yra skiriamos nepedagoginių darbuotojų darbo užmokesčiui ir socialinio draudimo įmokoms, elektrai, šildymui, transportui, ryšiams, kitoms paslaugoms ir prekėms įsigyti. Šios srities finansavimas nėra perteklinis, todėl norint užtikrinti gimnazijos aplinkos tinkamą funkcionavimą, reikia ne tik taupyti, bet ir tinkamai sudėlioti prioritetus, nustatyti ir finansuoti atskiras labiausiai reikalingas veiklos sritis.

Gimnazija gauna papildomų lėšų: paramą iš fizinių asmenų (gyventojų pajamų mokesčio 1,2 proc.) ir rėmėjų, projektinį finansavimą iš dalyvavimo projektinėse veiklose ir specialių lėšų už suteiktas paslaugas ir už patalpų bei transporto nuomą. Papildomos lėšos padeda gerinti ugdymo sąlygas, praturtina ugdymo aplinką.

Gimnazijos finansiniai ištekliai tvarkomi pagal valstybės ir rajono savivaldybės reglamentuotą tvarką. Visos gaunamos lėšos kaupiamos, skirstomos ir naudojamos efektyviai, skaidriai ir viešai. Naudojant jas, nuolat siekiama gerinti darbo ir mokymo(si) sąlygas ir įvykdyti iškeltus tikslus ir uždavinius.

**Socialiniai veiksniai**

Neigiamos socialinių reiškinių tendencijos, prastėjanti demografinė padėtis, COVID-19 pandemija sukėlė netikėtų ir esminių socialinių iššūkių šalyje ir regionuose. Vis dar aktualiomis Kėdainių rajono savivaldybės socialinėmis problemomis išlieka gyventojų migracijos procesas, mirtingumas, lenkiantis gimstamumą, spartus gyventojų senėjimas, pasikeitusi šeimos struktūra (daugumoje šeimų tik vienas iš tėvų), aukštas nedarbo lygis (2021-10-01 nedarbo lygis šalyje – 11,3 proc.; Kauno apskrityje – 11,9 %, Kėdainių r. savivaldybėje – 11,8 %, mažėjančios šeimos pragyvenimo pajamos ir didėjanti socialinė atskirtis lemia mokinių skaičiaus mažėjimą rajono švietimo įstaigose. Daugėja mokinių, kurie stokoja socialinių įgūdžių, turi specialiųjų ugdymosi poreikių ir elgesio problemų. Didėja psichologinės pagalbos poreikis. Blogėja mokyklinio amžiaus vaikų sveikatos būklė ir daugiau jų patenka į įvairias rizikos grupes. Daugėja vyresniojo amžiaus pedagogų. Visi šie veiksniai turi įtakos ir „Atžalyno“ gimnazijai.

Užsitęsusi COVID-19 pandemija paveikė Gimnazijos mokytojus, mokinius ir jų tėvus. Gimnazijoje daugiau dėmesio skiriama tam, kad būtų užtikrintas besimokančiųjų ir darbuotojų saugumas.

Tačiau nuolatinis „Atžalyno“ gimnazijos mokymo(si) erdvių atnaujinimas, mokiniams patrauklių ugdymo(si) formų ieškojimas, propaguojamos vertybės, tolerancija, šiltas mikroklimatas ir atviras bendruomeniškumas ne tik stabilizavo mokinių skaičių gimnazijoje, bet ir nuo 2021 m. rugsėjo 1 d. jį išaugino. Gimnazija sukomplektavo viena klase didesnį klasių komplektų skaičių.

Gimnazijai yra svarbus prasmingas ir glaudus socialinis dialogas su partneriais, todėl jis plėtojamas ir vystomas trimis lygiais: rajoniniu, nacionaliniu ir tarptautiniu. Gimnazija bendradarbiauja su valstybės ir rajono savivaldybės institucijomis, švietimo įstaigomis, verslo įmonėmis, viešosiomis įstaigomis ir užsienio partneriais. Bendradarbiavimas su socialiniais partneriais grįstas abipusiu pasitikėjimu ir bendro tikslo siekimu.

**Technologiniai veiksniai**

Naujų technologijų pažanga keičia mokymo(si) sampratą, sudaro sąlygas plėtoti formalųjį ir neformalųjį ugdymą, pritaikant skirtingoms mokinių ir mokytojų galimybėms ir poreikiams. Informacinės ir komunikacinės technologijos veikia ugdymo ir ugdymosi metodus, daro įtaką visam ugdymo procesui. Atsiranda būtinybė kurti kokybiškus interaktyvius mokymo(-si) įrankius, patogias skaitmenizuotas ugdymo erdves, ugdyme naudotis informacinėmis technologijomis. Naujos technologijos skatina tarpdalykinę integraciją, sudaro sąlygas vykdyti nuotolinį mokymą(si), organizuoti ugdymo procesą virtualiose ir netradicinėse edukacinėse erdvėse.

Besikeičiančios technologijos bei jų taikymo galimybės skatina plėtoti informacinių ir komunikacinių technologijų švietime infrastruktūrą. Nacionaliniu mastu švietimo sistemai ir kiekvienai švietimo įstaigai keliami vis aukštesni kokybės standartai, keliama profesinė mokytojų kompetencija, nuolat didėja reikalavimai ugdymo aplinkai, kuri turi būti aprūpinama šiuolaikinėmis mokymo priemonėmis, informacinėmis komunikacinėmis technologijomis.

Augantis visuomenės kompiuterinis raštingumas daro didelę įtaką gimnazijos veiklai. Informacinės technologijos lemia kvalifikacijos tobulinimo poreikio didėjimą. Pažangių technologijų atsiradimas ir plėtra reikalauja iš mokytojo įgyti daugiau kompetencijų, keisti mokymo ir mokymosi metodiką, atnaujinti materialinę mokymo bazę. Gimnazija yra aprūpinta kompiuterine technika ir specialia įranga, kompiuterinėmis programomis, elektroniniais vadovėliais, veikia elektroninis dienynas, sklaida vykdoma mokyklos internetiniame ir Facebook puslapiuose. Gimnazija dalyvauja įvairiuose projektuose, programose, kvalifikacijos kėlimo kursuose, siekdama efektyviai diegti technologijas, jas taikyti tiek edukacinėje veikloje, tiek mokyklos valdyme.

**Edukaciniai veiksniai**

Edukacinės aplinkos struktūriniai elementai yra fizinė aplinka, žmogiškieji veiksniai bei mokymo programos. Organizuojant švietimą privalu sukurti tokią edukacinę aplinką, kuri suteiktų kiekvienam mokiniui mokymosi galios ir turėtų įtakos jo pasiekimams.

Švietimo ir mokslo ministerija nustato pagrindinius reikalavimus ugdymo turinio formavimui ir reglamentuoja ugdymo proceso organizavimo bendrąją tvarką (bendrieji ugdymo planai). Bendrosios programos – nacionalinio lygmens ugdymo turinį reglamentuojantis dokumentas, padedantis siekti Lietuvos Respublikos švietimo įstatyme nustatytų pradinio, pagrindinio ir vidurinio ugdymo tikslų. Bendrosiose programose apibrėžiami siektini ugdymosi rezultatai, nusakomos mokymo ir mokymosi turinio apimtys, detalizuojami ugdymo rezultatų pasiekimų lygių požymiai. Šiuo metu atnaujinamų Bendrųjų programų kryptys: 1. stiprinti asmens savybių ir vertybių ugdymą; 2. sukurti sąlygas kiekvienam mokiniui įgyti aukštesnių pasiekimų. Atnaujinus ugdymo turinį, bus subalansuotas dalykinis turinys ir XXI a. reikalingų kompetencijų ugdymas. Mokiniai mokės spręsti probleminius klausimus praktiškai, vyks projektiniai darbai. Atnaujintas ugdymo turinys bus įgyvendintas pasitelkiant modernias ir inovatyvias mokymosi priemones ir aplinkas. Mokytojai bus apmokyti taikyti naujas priemones ir metodus ugdymo procese. Ugdymo įstaigai yra suteikta galimybė formuoti individualų ugdymo turinį ir individualizuoti ugdymo procesą (gimnazijos ugdymo planai, metinės veiklos planai). Įgyvendinant pagrindinį, vidurinį ugdymą, atsižvelgiant į ugdymo programas, siekiama suteikti asmeniui dorinės, sociokultūrinės ir pilietinės brandos pagrindus, bendrąjį, technologinį raštingumą, profesinės kompetencijos pradmenis.

Edukacinė aplinka keičia mokinio motyvaciją. Nuolat kuriama saugi ir sveika gimnazijos mokymosi aplinka, atnaujinami kabinetai, apšvietimas ir baldai. Mokymo kabinetai aprūpinami moderniomis ugdymui reikalingomis priemonėmis. Gimnazija optimaliai išnaudoja savo patalpas edukacinėm veikloms, taip pat sėkmingai naudojamos edukacinės erdvės už gimnazijos ribų. Šiuolaikinė mokymo(si) aplinka mūsų gimnazijoje kuriama atsižvelgiant į mokymosi paradigmą, pagal kurią mokiniui turėtų būti užtikrinta galimybė mokytis savarankiškai, tyrinėjant, pačiam atrandant grupėje ar kolektyve.

Nuolatinis dėmesys skiriamas mokytojų kvalifikacijos tobulinimui. Gimnazijoje sudaromos sąlygos mokinių ir mokytojų tobulėjimui ir jų veiklos metodų pamokoje kaitai, akcentuojant mokymosi paradigmą. Mokymo(si) metodai, artimi mokinio patirčiai ir jo pomėgiams, ugdo mokinio savarankiškumą, yra tinkami mokytojo ir mokinių iškeltiems pamokos tikslams pasiekti, moko mokinį mokytis, motyvuoja jį asmeniniams uždaviniams įgyvendinti.

**Vidaus aplinkos veiksniai**

**Organizacinė struktūra**

Kėdainių „Atžalyno“ gimnazija yra bendrojo ugdymo mokykla, teikianti pagrindinį ir vidurinį išsilavinimą. Savininko teises ir pareigas įgyvendina Kėdainių rajono savivaldybės taryba.

 Kėdainių rajono svivaldybės taryba patvirtino įstaigų darbuotojų pareigybių skaičiaus rekomendacinius normatyvus, įsigaliojusius nuo 2021 m. sausio 1d. Todėl pasikeitė gimnazijos organizacinė valdymo struktūra. Gimnazijai vadovauja direktorius, dirba du pavaduotojai ugdymui, pagrindinio ir vidurinio ugdymo skyriaus vedėjas (0,5 etato), ūkio administratorius, raštinės vedėjas, neformaliojo ugdymo organizatorius. Švietimo pagalbą teikia vienas socialinis pedagogas, psichologas, du bibliotekininkai, 52 mokytojai, IKT diegimui – informacinių technologijų operatorius, duomenų bazių tvarkytojas. 2021 m. lapkričio mėn. papildomai įvestas karjeros specialisto etatas.

Veikia savivaldos institucijos – Gimnazijos taryba, Mokytojų taryba, Metodinė taryba, Demokratinė mokinių asociacija, tėvų komitetas, klasių tėvų komitetai, klasių tarybos, Darbuotojų profesinė sąjunga, darbo taryba (pridedama organizacinė valdymo struktūros schema).

Gimnazija savo veiklą planuoja atsižvelgdama į įsivertinimo išvadas bei bendruomenės narių rekomendacijas, vadovaujantis direktoriaus patvirtintu aprašu (pridedamas Ugdymo turinio planavimo ir įgyvendinimo stebėsenos tvarkos aprašas). Rengiamas trejų metų gimnazijos strateginis veiklos planas, metinis veiklos planas, ugdymo planas 2021–2023 mokslo metams, gimnazijoje dirbančių specialistų veiklos planai, gimnazijos mėnesio veiklos planai, Vaiko gerovės komisijos planas, mokomųjų dalykų ilgalaikiai planai, pasirenkamųjų dalykų bei dalykų modulių programos, neformaliojo ugdymo programos. Į planavimą įtraukiama gimnazijos bendruomenė.

**Ištekliai (intelektiniai, materialiniai, finansiniai)**

Gimnazija apsirūpinusi intelektiniais resursais. Gimnazijoje dirba 76 darbuotojai (10 iš jų pensinio amžiaus), iš jų 55 pedagogai (7 iš jų pensinio amžiaus). Dirba 52 mokytojai, kurie yra dalyko specialistai, įgiję aukštąjį išsilavinimą, pedagogo kvalifikaciją. Rizika jaučiama dėl gamtos mokslų mokytojų, nes trys iš septynių mokytojų – pensinio amžiaus. Aukšta mokytojų kvalifikacija: 2 (4 %) mokytojai ekspertai, 25(48 %) mokytojai metodininkai, 23 (44 %) mokytojai, 2 (4%) mokytojai, 10 (19 %) – magistrų. Mokytojai, planavę įgyti aukštesnę kvalifikacinę kategoriją, perkėlė atestaciją dėl pandemijos. Mokosi 498 mokiniai, suformuota 20 klasių komplektų. Per trejus metus mokinių skaičius tapo stabilus, svyruojantis nuo 480 iki 503. Padidinti mokinių skaičiaus nėra galimybės, nes trūktų gamtos ir tiksliųjų mokslų mokytojų.

Gimnazija turi Higienos pasą. Nuolat atnaujinama gimnazijos aplinka, kabinetai, įranga. Tai leidžia efektyvinti ugdymo procesą. Intelektinių, materialinių, finansinių resursų poreikis ir panaudojimo efektyvumas nuolat tiriamas. Gera materialinė bazė. Visi dalykų kabinetai aprūpinti kompiuteriais, internetine prieiga, multimedijomis, 16 kabinetų aprūpinta interaktyviomis lentomis arba ekranais. 2021 m. visame gimnazijos pastate įdiegtas WI-FI ryšys. Mokytojai aprūpinti dalykine, metodine literatūra. Yra trys kompiuterių klasės, 3D klasė su planšetinių kompiuterių klase, informacinis centras, ugdymo karjerai kabinetas, trys sporto salės, atnaujintas sporto aikštynas, įkurtas gimnazijos istorijos muziejus. Nauja gamtos mokslų laboratorija aprūpinta baldais ir priemonėmis, individualios visų mokytojų darbo vietos aprūpintos spausdintuvais, vaizdo kameromis. 2020–2021 m.m. ugdymas vyko nuotoliniu arba mišriuoju būdu, todėl priemonių įsigijimas buvo orientuotas į ugdymo turinio skaitmenizavimą. Įrengta XBOX klasė su programine įranga.

Gimnazijoje formuojama finansinė ūkinė politika.Mokykla išlaikoma iš valstybės dotacijos mokymo reikalams ir savarankiškoms funkcijoms atlikti skiriamų lėšų iš savivaldybės, specialiųjų lėšų, tikslinių programų ir paramos lėšų. Nuo 2018 m. rugsėjo 1 d. pasikeitė mokyklų finansavimo modelis. Įvestas etatinis apmokėjimo modelis. Mokyklos finansuojamos atsižvelgiant į klasių komplektų skaičių ir mokinių skaičių. Švietimo pagalba ir valdymas finansuojamas pagal mokinių skaičių. 20 (38,5 %) mokytojų dirba pilnu etatu, 4 (8 %) mokytojai – daugiau negu etatu ir 28 (53,5 %) nepilnu etatu. Kasmet mokytojų, dirbančių pilnu etatu, daugėjo. Mokymo lėšų ugdymo planui įgyvendinti, pagalbai ir valdymui pakanka. Mokykla 2021 m. baigė be skolų.

Padidėjo išlaidos dėl pandemijos sukeltų padarinių. Papildomai lėšų pareikalavo dezinfekcinių priemonių įsigijimas. Mokiniai apie 8 mėn. per dvejus mokslo metus mokėsi nuotoliniu būdu. Siekiant sumažinti praradimus, ŠMSM papildomai skyrė lėšų įrangai įsigyti, konsultacijoms organizuoti, nuotolinio mokymo kompetencijoms įgyti. Gimnazija skyrė lėšų konsultacijoms, mokymosi praradimų kompensavimui, hibridinių pamokų vedimui.

**Informacinė ir komunikavimo sistema**

Tinkamas informavimas ir komunikavimas padeda geriau valdyti ugdymo(si) pokyčius, tobulinti ugdymo turinį, metodus, formas, didinti mokinių mokymo(si) motyvaciją, siekti efektyvesnių ugdymo(si) rezultatų, nukreipti mokinius karjeros planavimui pagal gebėjimus ir polinkius, koreguoti gimnazijos strategiją, tikslus ir uždavinius.

Nuo 2021 m. rugsėjo 1 d. pakeista gimnazijos organizacinė valdymo struktūra, leidžianti sėkmingiau komunikuoti tarp bendruomenės narių. Gimnazijos direktoriaus patvirtintas mokinių tėvų (globėjų, rūpintojų) informavimo ir komunikavimo tvarkos aprašas reglamentuoja sistemingus mokyklos ir mokinių tėvų (globėjų, rūpintojų) bendravimo ir bendradarbiavimo būdus bei formas, leidžiančius visapusiškai ir įvairiais lygmenimis būti informuotiems mokinių ugdymo klausimais. Ekstremalios situacijos ar karantino paskelbimas apsunkino bendravimą su tėvais, tačiau buvo pasirinktos tokios formos, kurias galima buvo įgyvendinti nuotoliniu būdu.

Kaip informavimo komunikavimo priemonė tarp mokytojų ir mokinių naudojama Microsoft platforma su įrankiais, Outlook elektroninis paštas ir kt., naudojamas elektroninis dienynas TAMO, bibliotekoje įdiegta informacinė sistema MOBIS, gimnazijos elektroninė svetainė Facebook platformoje, NEC sistema KELTAS, švietimo valdymo sistema ŠVIS.

Bankų pavedimai, mokėjimai bei kitos operacijos atliekamos naudojantis elektroninės bankininkystės sistemomis. Informacija apie gimnazijos veiklą skelbiama gimnazijos interneto svetainėje, žiniasklaidoje.

**Nacionalinės mokyklų vertinimo agentūros gimnazijos veiklos kokybės vertinimo išvados**

Stiprieji aspektai:

1. Dauguma mokyklos bendruomenės narių didžiuojasi savo gimnazija.

2. Gimnazijoje kuriamos ir puoselėjamos savitos tradicijos.

3. Geras gimnazijos įvaizdis ir tikslingi ryšiai.

4. Jaukios ir estetiškos gimnazijos vidaus ir išorės erdvės ir patalpos panaudojamos tikslingai.

5. Įvairus ir veiksmingas neformalusis vaikų švietimas.

6. Susitarimai dėl darbo pamokoje palankūs mokymui ir mokymuisi.

7. Mokytojo aiškinimas yra suprantamas mokiniams.

8. Teikiama tikslinga ir kryptinga pagalba mokiniams planuojant karjerą.

9. Veiksminga pagalbos mokiniui specialistų veikla.

10. Gimnazijos vadovai – darni komanda, kuria pasitiki bendruomenė.

11. Gimnaziją verta pagirti už veiksmingą informacinių technologijų panaudojimą.

Tobulintini aspektai:

1. Tarpdalykinės integracijos taikymas pamokose.

2. Mokinių vertinimas pamokose.

3. Mokymo (-si) diferencijavimas ir gabių mokinių ugdymas pamokose.

4. Veiksmingas aktyvių mokymo metodų panaudojimas pamokose.

5. Išmokimo tikrinimo formų veiksmingumas ir priimtinumas mokiniams.

Įsivertinimo ir pažangos anketa, atlikta 2019–2021 m.

Mokinių nuomonė apie mokyklą.

|  |  |  |  |
| --- | --- | --- | --- |
|  | **2019 m.** | **2020 m.**  | **2021 m.** |
| **Teiginys:** | **Vidurkis** | **Vidurkis** | **Vidurkis** |
| **Aukščiausios vertės** |  |  |
| Per paskutinius 2 mėnesius aš iš kitų mokinių nesijuokiau, nesišaipiau | 3,3 | 3,4 | 3,7 |
| Man yra svarbu mokytis | 3,4 | 3,4 | 3,4 |
| Per paskutinius 2 mėnesius iš manęs mokykloje niekas nesijuokė, nesišaipė | 3,2 | 3,3 | 3,6 |
| Mokykloje esame skatinami bendradarbiauti, padėti vieni kitiems | 3,1 | 3,0 | 3,1 |
| Mokykloje aš sužinau pakankamai informacijos apie tolimesnio mokymosi ir karjeros (profesijos pasirinkimo) galimybes | 2,9 | 2,9 | 2,9 |
| **Žemiausios vertės** |  |  |
| Į mokyklą einu su džiaugsmu | 2,4 | 2,4 | 2,7 |
| Per pamokas aš turiu galimybę pasirinkti įvairaus sunkumo užduotis | 2,7 | 2,6 | 2,4 |
| Su mokytoju planuojame mano mokymosi tikslus ir galimybes tikslams pasiekti | 2,6 | 2,6 | 2,4 |
| Mokykloje su manimi aptariamos mokymosi sėkmės | 2,7 | 2,8 | 2,7 |
| Aš nebijau pamokose bandyti, daryti klaidų ar neteisingai atsakyti | 2,9 | 2,8 | 2,7 |

Tėvų nuomonė apie mokyklą .

|  |  |  |  |
| --- | --- | --- | --- |
|  | **2019 m.** | **2020 m.** | **2021 m.** |
| **Teiginys:** | **Vidurkis** | **Vidurkis** | **Vidurkis** |
| **Aukščiausios vertės** |  |  |
| Per paskutinius 2 mėnesius mano vaikas iš kitų mokinių nesijuokė, nesišaipė | 3,5 | 3,6 | 3,6 |
| Per paskutinius 2 mėnesius iš mano vaiko mokykloje niekas nesijuokė, nesišaipė | 3,3 | 3,5 | 3,6 |
| Mokykloje mokytojai vaikus moko bendradarbiauti, padėti vienas kitam | 3,5 | 3,3 | 3,4 |
| Mokykloje mano vaikas sužino apie tolimesnio mokymosi ir karjeros galimybes | 3,5 | 3,3 | 3,1 |
| Mokykla skatina mokinius būti aktyviais mokyklos gyvenimo kūrėjais | 3,5 | 3,3 | 3,0 |
| **Žemiausios vertės** |  |  |  |
| Mano vaikas per pamoką gali pasirinkti užduotis pagal savo gebėjimus | 3,0 | 2,6 | 2,8 |
| Į mokyklą mano vaikas eina su džiaugsmu | 3,1 | 2,7 | 3,1 |
| Į mano vaiko klaidas per pamokas yra žiūrima kaip į mokymosi galimybę | 3,2 | 3,0 | 3,0 |
| Mokykloje mano vaikas mokomas planuoti savo mokymąsi | 3,3 | 3,0 | 2,8 |
| Mokykloje atsižvelgiama į mano vaiko savitumą (gabumus, polinkius) jį ugdant ir mokant | 3,3 | 3,1 | 2,8 |

**SSGG analizė**

|  |  |
| --- | --- |
| **STIPRIOSIOS PUSĖS** | **SILPNOSIOS PUSĖS** |
| 1.Visi 10 klasių mokiniai įgijo pagrindinį išsilavinimą.2. Mokinių dalyvavimas konkursuose, olimpiadose, varžybose ir geri pasiekimai.3. Ugdymo procese mokytojai naudoja daug skaitmeninių mokymosi terpių, interaktyvias lentas, taikomi įvairūs interaktyvūs mokymo metodai. 4. Konsultacijų organizavimas (ypač ruošiantis PUPP, BE).5. Sudaromos galimybės mokinių saviraiškai neformaliojo švietimo veikloje.6. AGA veikla.7. Gamtosauginė veikla, organizuojamos netradicinės pamokos kitose edukacinėse erdvėse.8. Metodinė sklaida.9. Kvalifikacijos tobulinimas.10. Savivaldos institucijų veikla.11. Saugios aplinkos kūrimas.12. Efektyvi Vaiko gerovės komisijos pagalba, ypač nuotolinio mokymosi metu.13. Gera materialinė bazė, ypač aprūpinimas IT.14. Gerai organizuotas nuotolinis ugdymas.15. Gimnazijos internetinėje svetainėje teikiama informacija apie gimnazijoje įvykusius renginius ir mokinių veiklas.16. Daug mokinių dalyvauja savanoriškoje veikloje. | 1. Nuotolinis mokymas apribojo bendradarbiavimą su kitomis mokyklomis.2. Mokymosi veiklos diferencijavimas ir individualizavimas.3. Žema dalies mokinių mokymosi motyvacija.4. Dalis mokinių nepasiekia dalykų patenkinamo lygio.5. Dalis mokinių neturi veiksmingų mokymosi strategijų, jiems sunku mokytis savarankiškai, trūksta motyvacijos siekti geresnių rezultatų. 6. Asmeninės mokinių pažangos stebėjimas ir fiksavimas. Nesukūrėme asmeninės pažangos stebėjimo modelio.7. Nuotolinio ugdymo metu išryškėjo mokinių nesavarankiškumas ir mokymosi motyvacijos stoka.8. Daugėja mokinių su silpnu fiziniu pasirengimu.  9. IV klasių mokinių tėvų susirinkimuose dalyvauja 40–50 % tėvų. 10. Mažai 10–20% (2–6 tėvai) tėvų iš klasės aktyviai įsitraukia į klasės problemų sprendimą.11. Dalis mokinių neturi veiksmingų mokymosi strategijų, jiems sunku mokytis savarankiškai, trūksta motyvacijos siekti geresnių rezultatų.  |
| **GALIMYBĖS** | **GRĖSMĖS** |
| 1. Stiprinti mokinių ir mokytojų socialinę emocinę savijautą.2. Derinti nuotolinį ir mišrų ugdymo proceso organizavimo būdus. 3. Dalis mokytojų pasirengę ir gali kurti skaitmeninį turinį.4. Mokytojų komandos gali organizuoti ilgalaikes kvalifikacijos tobulinimo programas. | 1. Konkurencinga aplinka. Savivaldybė nekoordinuoja į miesto gimnazijas priimamų mokinių skaičiaus ir komplektų. 2. Mokymosi spragos ir psichologinės problemos, veiklų ribojimas dėl pandemijos.3. Hibridinio mokymo būdas – iššūkis mokytojams.4. Mokinių priklausomybė nuo išmaniųjų technologijų. |

**Strateginės išvados.**

|  |  |
| --- | --- |
| Stipriųjų pusių panaudojimas galimybėms realizuoti. | Stiprinti mokinių ir mokytojų socialinę emocinę savijautą.Mokytojai gali kurti skaitmeninį ugdymo turinį.Mokytojus ir mokinius įtraukti į įvairių projektų vykdymą. |
| Stipriųjų pusių panaudojimas grėsmėms išvengti. | Teikti konsultacijas mokiniams, ruošiantis PUPP ir BE, praradimams kompensuoti.Taikyti įvairius mokymo būdus ir formas.Dalyvauti olimpiadose, savanorystės veiklose, projektinėje veikloje. Organizuoti AGA veiklas. |
| Silpnųjų pusių neutralizavimas pasinaudojant galimybėmis. | Stiprinant mokinių mokymosi motyvaciją, teikti pedagoginę psichologinę pagalbą mokiniams. |
| Silpnųjų pusių stiprinimas | Mokiniai pasirenka tinkamas mokymosi strategijas, auga mokymosi motyvacija, gerėja rezultatai. Mokinių pažangos stebėjimo ir motyvacijos sistemos sukūrimas.Mokytojai tobulina savo kvalifikaciją individualizavimo, diferencijavimo temomis.Puoselėti jau esančias renginių su tėvais tradicijas ir ieškoti naujų bendradarbiavimo formų. |

**III SKYRIUS**

 **GIMNAZIJOS VEIKLOS STRATEGIJA**

**Gimnazijos vizija**

Gimnazija, siekianti užtikrinti ugdymo kokybę, formuojanti asmenybės vertybines nuostatas, ugdant pilietinę, dorinę brandą.

**Gimnazijos misija**

Gimnazija suteikia galimybę kiekvienam mokiniui įgyti išsilavinimą pagal pagrindinio ir vidurinio ugdymo programas.

Gimnazija suteikia galimybes mokiniams pasiekti gerų ugdymosi rezultatų, atsižvelgiant į mokinių patirtį, asmenines kiekvieno galias.

Gimnazija siekia sukurti šiuolaikišką, modernią, įvairiapusę ugdymosi aplinką.

**Vertybės**

• Pagarba ir tolerancija • Pasitikėjimas ir atsakomybė • Kūrybiškumas ir bendradarbiavimas

• Pasidalytoji lyderystė ir savanorystė

**Prioritetai, tikslai, uždaviniai**

**Prioritetai:**

Ugdymo (-si) kokybės veiksmingumas;

Saugi, partneryste ir lyderyste grįsta gimnazijos kultūra.

**1.Strateginis tikslas:**

Gerinti ugdymo (-si) kokybę, siekiant kiekvieno mokinio asmeninės pažangos ir gerų pasiekimų.

**Uždaviniai:**

1.1. Mokymosi strategijų pasirinkimas, siekiant kiekvieno mokinio sėkmės.

1.2. Teikti kompleksinę pagalbą mokiniams, siekiant kiekvieno bendruomenės nario įtraukties.

**2.Strateginis tikslas:**

Stiprinti socialinį-emocinį saugumą gimnazijoje, plėtojant atsakomybe, bendradarbiavimu, lyderyste paremtą kultūrą.

**Uždaviniai:**

**2.1. Stiprinti bendruomenės socialinį- emocinį saugumą.**

**2.2. Siekti saviraiškaus mokinių dalyvavimo įvairiose veiklose.**

**IV SKYRIUS**

**STRATEGIJOS REALIZAVIMO PLANAS**

|  |  |  |  |  |  |
| --- | --- | --- | --- | --- | --- |
| Uždaviniai | Įgyvendinimo priemonės | Atsakingi už įvykdymą | Vykdymo data | Ištekliai (finansiniai ir žmogiškieji) | Tikslo įgyvendinimo kriterijai |
| 1.Strateginis tikslas. Gerinti ugdymo (-si) kokybę, siekiant kiekvieno mokinio asmeninės pažangos ir gerų pasiekimų. |
| * 1. Mokymosi strategijų pasirinkimas, siekiant kiekvieno mokinio sėkmės.
 | 1.1.1. Pritaikyti ugdymo turinį skirtingų poreikių mokiniams. | Administracija, metodinės grupės, | 2022-2024 m.m. | Žmogiškieji,SBVB | Visi mokiniai įgis pagrindinį išsilavinimą.Mokinių lietuvių kalbos ir matematikos PUPP rezultatai bus ne žemesni už rajono arba Lietuvos vidurkį. Ne mažiau nei 80 % mokinių, baigusių pagrindinio ugdymo programą, toliau mokysis pagal vidurinio ugdymo programą.Ne mažiau nei 95 % mokinių įgis vidurinį išsilavinimą, iš jų ne mažiau nei 70 % – tęs studijas.Sukurta įtraukiojo ugdymo ekosistema specialiųjų poreikių mokiniams.Kiekvienais mokslo metais gimnazijoje organizuojamos mokyklinės dalykų olimpiados. Mokiniai dalyvaus visų dalykų rajoninėse olimpiadose,5–8 mokiniai taps I vietų laimėtojais rajone ir 3–4 dalyvaus respublikinėse olimpiadose. |
| 1.1.2. Tobulinti mokytojų kompetencijas, siekiant geresnių mokinių pasiekimų ir pažangos. | Administracija, metodinės grupės |  | Žmogiškieji,SBVB | Siekiant geresnių mokinių pasiekimų, gimnazijoje bus įgyvendintos 2–3 ilgalaikės kvalifikacijos tobulinimo programos; organizuoti ne mažiau kaip 12 seminarų; 2–3 mokytojai dalinsis patirtimi rajone;Ne mažiau kaip 80 % mokytojų kryptingai tobulins kvalifikaciją pamokos vadybos tema; **10–15** % mokytojų kasmet organizuos atviras pamokas; 30 % mokytojų kasmet dalinsis patirtimi ,,Kolega-kolegai“.  |
| 1.1.3. **Plėtoti gimnazijos edukacines aplinkas, vadovaujantis modernios mokyklos kūrimo sampratos nuostatomis.** | Administracija, metodinės grupės, metodinė taryba |  | Žmogiškieji,SBVB | Ugdymo procesas bus organizuotas moderniose gimnazijos erdvėse:keturi kabinetai per trejus metus bus aprūpinti interaktyviosiomis lentomis ar ekranais;kasmet bus atnaujinama ne mažiau kaip 15 kompiuterių kabinetuose;įsigytos ne mažiau kaip šešios mokomųjų programų licencijos; atnaujinami bibliotekos grožinės literatūros ir vadovėlių fondai, orientuojantis į Bendrųjų programų pasikeimus;įrengta mobili lauko klasė;ne mažiau kaip 80 % mokytojų 10 % pamokų ves kitose, netradicinėse erdvėse.80 ℅ kultūros paso renginių bus skirti mokomųjų dalykų integravimui. |
| 1.1.4. Skatinti mokytojus taikyti STEAM elementus pamokose.  | Administracija, metodinės grupės, metodinė taryba |  | Žmogiškieji,SBVB | Bus sukurta ir įgyvendinta STEAM ugdymo strategija.Gimnazija įsijungs į STEAM gimnazijų respublikinį tinklą.Visi STEAM dalykų mokytojai tobulins kvalifikaciją STEAM ugdymo tema.STEAM dalykų mokytojai organizuos ne mažiau kaip 10 % integruotų pamokų ir įvairių integralių veiklų. |
| * 1. Teikti kompleksinę pagalbą mokiniams, siekiant kiekvieno bendruomenės nario įtraukties.
 | 1.2.1. Teikti savalaikę, kryptingą švietimo pagalbą kiekvienam mokiniui. | Administracija,Švietimo pagalbos specialistai,VGK, metodinės grupės. | 2022-2024 m.m. | Žmogiškieji,SBVB | Bus sukurtas lankstus konsultavimo modelis, sudarantis galimybę gauti pagalbąpatyrus mokymosi praradimų dėl ligos, nuotolinio mokymo;turintiems mokymo(si) sunkumų;siekiantiems aukštesnių mokymosi rezultatų;besiruošiantiems olimpiadoms, konkursams.Ugdymo plane numatyta bent po vieną savaitinę pamoką kiekvienai I–II klasei matematikos, lietuvių k. konsultacijoms. 80 % mokytojų bus skirta bent po vieną valandą konsultacijoms.Konsultacijose dalyvaus bent 10 % mokinių.5–10 % konsultacijų bus skirtos gabiųjų mokinių, besiruošiančių olimpiadoms ir siekiančių aukštesnų ugdymo rezultatų, ugdymui. |
| 1.2.2. Siekti mokinių galias atitinkančių ugdymosi rezultatų, stebint jų individualią pažangą. | Administracija,metodinė taryba,švietimo pagalbos specialistai. |  |  | 70 % mokytojų gilins žinias IT panaudojimo individualios pažangos stebėjimui.70 % mokytojų taikys IT įrankius (3-4) mokinių individualios pažangos stebėjimui.  |
| 1.2.3. Stiprinti tėvų, mokytojų ir mokinių bendradarbiavimą, padedant mokiniui siekti individualios pažangos. | Administracija,klasių vadovai,VGK. |  | Žmogiškieji,SBVB | Nuolat TAMO dienyne, elektroninėje svetainėje tėvams bus teikiama informacija apie mokiniams teikiamą pagalbą.Klasių susirinkimų metu klasių vadovai, dalykų mokytojai aptars su tėvais individualios pažangos stebėjimo metodus.Sistemingai mokinių tėvai kviečiami aptarti individualią mokinių pažangą:klasės vadovai per mokslo metus organizuoja individualius susitikimus mokinys – tėvas – klasės vadovas;VGK du kartus per metus organizuos individualius susitikimus mokinys – tėvas – klasės vadovas – VGK narys. klasės vadovas bent kartą per metus organizuos individualius susitikimus mokinys – tėvas – klasės vadovas – dalyko mokytojas;kasmet bus organizuojami ne mažiau kaip trys tėvų susirinkimai mokinių ugdymo ir pažangos klausimais. |
| 2. Strateginis tikslas. Stiprinti socialinį - emocinį saugumą gimnazijoje, plėtojant atsakomybe, bendradarbiavimu, lyderyste paremtą kultūrą. |
| **2.1. Stiprinti bendruomenės socialinį- emocinį saugumą.** | 2.1.1.Tobulinti gimnazijos bendruomenės narių socialinio-emocinio ugdymo kompetencijas | Administracija, klasių vadovai, mokytojai, metodinės grupės,SEU komitetas | 2022-2024 m.m. | Žmogiškieji,SBVB | Socialinio emocinio ugdymo programoje “Raktai į sėkmę” dalyvaus 100 proc. mokinių. Kiekvienas gimnazijos pedagogas tobulins kvalifikaciją ir plės kompetencijas socialinio emocinio ugdymo įgyvendinimo srityje 3–4 kartus per trejus metus. Kasmet bus organizuojamos bendruomenės apklausos ir teikiamos rekomendacijos dėl naujai atvykusių mokinių adaptacijos, savijautos, klasių mikroklimato, darbuotojų psichosocialinės rizikos darbe ir kt. Dauguma (75 %) Gimnazijos bendruomenės narių (mokytojų, mokinių) jausis emociškai saugūs. |
| 2.1.2. Stiprinti bendradarbiavimą su mokinių tėvais (globėjais, rūpintojais), skatinant socialinę partnerystę. | Administracija, klasių vadovai, mokytojai, metodinės grupės, Gimnazijos taryba. |  | Žmogiškieji,SBVB,projektų lėšos. | Per metus bus organizuojami 3–4 bendri renginiai (šventės, akcijos, projektai, pamokos, kultūriniai vakarai ar kt.), 3–4 klasėse vyks klasės bendruomenės renginiai (akcijos, projektai, pamokos, kultūriniai vakarai ar kt.), įtraukiant tėvus.Ne mažiau 20 % tėvų (globėjų, rūpintojų) dalyvaus klasės gyvenime.Ne mažiau kaip 10 % tėvų dalyvaus gimnazijos renginiuose. |
| 2.1.3. Kurti saugią, estetišką ir jaukią fizinę gimnazijos aplinką. | Administracija, metodinės grupės, ugdymo karjerai specialistas. |  | Žmogiškieji,SBVB, SB,ĮP | Per metus bus atnaujinta 1–2 poilsio erdvės, išleisti 2–3 proginiai ir informaciniai stendai gimnazijos erdvėse. |
|  **2.2. Siekti saviraiškaus mokinių dalyvavimo įvairiose veiklose.** | **2.2.1.** Skatinti aktyvų mokinių dalyvavimą neformaliajame švietime gimnazijoje ir už jos ribų. | Klasių vadovai, mokytojai, klasių vadovai, **neformaliojo ugdymo organizatorius.** | 2022-2024 m.m. | Žmogiškieji,SBVB | Ne mažiau kaip 60 % mokinių lankys neformaliojo ugdymo užsiėmimus gimnazijoje ir už jos ribų.Kiekvienais metais bus atliekamas mokinių neformaliojo švietimo poreikių įvertinimas, vykdoma pasiūlos sklaida. |
| **2.2.2.** Inicijuoti pilietinio ir tautinio ugdymo veiklas, skatinančias veikti kartu. | Administracija, klasių vadovai, neformaliojo ugdymo organizatorius, ugdymo karjerai specialistė, MDA, savivaldos organizacijos. |  | Žmogiškieji,SBVB, SB, ĮP | Per metus bus organizuojamos ir įgyvendinamos 4–5 akcijos, iniciatyvos, švenčiamos tautinės, valstybinės ar kalendorinės šventės, projektai, skatinantys veikti kartu.Veiklose dalyvaus ne mažiau kaip 90 % mokinių. |
| **2.2.3.** Užtikrinti prevencinių priemonių įgyvendinimą ir vykdyti sveikatingumo bei sveikos gyvensenos veiklas. | Administracija, klasių vadovai, mokytojai, švietimo pagalbos specialistai, visuomenės sveikatos priežiūros specialistas. |  | Žmogiškieji,SBVB | Per metus bus organizuojami 2–3 prevenciniai, 4–5 sporto ir sveikos gyvensenos renginiai. Bus pravestos 4–6 klasės valandėlės sveikos gyvensenos, netinkamo elgesio, patyčių prevencijos, tabako ir kitų psichiką veikiančių medžiagų vartojimo prevencijos temomis. Renginiuose ir klasės valandėlėse dalyvaus ne mažiau kaip 95 % mokinių. |
| **2.2.4.** Skatinti Gimnazijos bendruomenę aktyviai ir atsakingai dalyvauti mokyklos, vietos bendruomenės ir visuomenės gyvenime, plėtojant lyderystę ir savanorystę. | Mokyklos taryba,MDA,neformaliojo ugdymo organizatorius, ugdymo karjerai specialistė |  | Žmogiškieji,SBVB, SB | Per trejus metus mokiniams bus organizuojamos 3–4 paskaitos , seminarai lyderystės, savanorystės temomis. Per metus bus inicijuojamos savanorystės veiklos, kuriose dalyvaus 25 % mokinių.„Atžalyno“ gimnazijos mokinių demokratinė asociacija (MDA) per metus organizuos 2–4 renginius. |
| **2.2.5.** Sudaryti sąlygas mokiniams ugdytis karjeros kompetencijas, būtinas sėkmingam profesijos pasirinkimui. | Administracija,klasių vadovai, mokytojai, neformaliojo ugdymo organizatorius, ugdymo karjerai specialistė. |  | Žmogiškieji,SBVB |  Per metus bus organizuojamos 1–2 ugdymo karjerai dienos, 3–4 susitikimai su Lietuvos aukštųjų mokyklų, Profesinio rengimo centro atstovais, 2–3 išvykos į aukštųjų mokyklų muges, 2–3 susitikimai su buvusiais mokiniais. Kasmet bus tiriami mokinių poreikiai, vykdomi 1–2 profesinio veiklinimo vizitai. Ugdymo karjerai veiklose dalyvaus 90 % mokinių.Kiekvienais metais bus pasirašytos 1–2 naujos bendradarbiavimo sutartys su socialiniais partneriais. |
| **2.2.6.** Dalyvauti Gimnazijos, šalies ir tarptautinėje projektinėje veikloje, sudarant sąlygas mokinių dalykinių ir bendrųjų kompetencijų ugdymui. | Administracija, klasių vadovai, mokytojai, ugdymo karjerai specialistė, AGA, ekologinio ugdymo darbo grupės. |  | Žmogiškieji,SBVB, SB, projektų lėšos. |  Per metus bus pateiktos 1–2 projektinės veiklos paraiškos papildomam finansavimui gauti didinant ugdymo įvairovę, gerinant ugdymo sąlygas, šalies ir tarptautiniam bendradarbiavimui.Kasmet bus sudaromos 1–2 AGA („Atžalyno“ gimnazijos akademija) klasės. Bus organizuojamos 3–4 aktyvios, kūrybiškos, akademinės, meninės dienos/veiklos AGA klasių mokiniams.Per metus bus vykdomos ekologinio ugdymo veiklos, projektai, išvykos ir gauta Žalioji vėliava.30 % mokinių dalyvaus ekologinio ugdymo veiklose. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   | **2022-ųjų m. asignavimai** | **2023-ųjų m. asignavimai** | **Numatomi 2024 -ųjų m. asignavimai** |
|   |  |  |  |  |  |  |   | **Iš viso asignavimų** | **Iš jų :** | **Iš viso asignavimų** | **Iš jų :** |
|   |  | Lėšų šaltinis |  |  |  |   | **Išlaidoms** | **Turtui įsigyti**  | **Išlaidoms** | **Turtui įsigyti**  |
|   |  |  |  |  |  |  |   | **Iš viso** | **Iš jų darbo užmokesčiui** | **Iš viso** | **Iš jų darbo užmokesčiui** |
|   |   |   |   |   |   |   |   |
| Savivaldybės biudžetas **SB** | **350**  | 350 | 269 |   | 385 | 385 | 296 |   | 423,5 |
| Valstybės biudžeto specialiosios tikslinės dotacijos lėšos **SBVB** | **1190,8** | 1190,8 | 1139,2 |   | 1310 | 1310 | 500,00 |   | 1441 |
| Aplinkos apsaugos rėmimo specialiosios programos lėšos **AA** |  |   |   |   |   |   |   |   |   |
| Iš pajamų už suteiktas paslaugas lėšos **ĮP** | **16,5** | 13,5 |   | 3,0 | 17,5 | 12,5 |   | 5,0 | 18 |
| Savivaldybės privatizavimo fondo lėšos **PF** |  |   |   |   |   |   |   |   |   |
| **KITOS LĖŠOS** |  |  |  |  |  |  |  |  |  |
| Europos Sąjungos lėšos, užsienio fondų lėšos **ES** |  |   |   |   |   |   |   |   |   |
| Valstybės biudžeto lėšos **VB** |  |   |   |   |   |   |   |   |   |
| Skolintos lėšos **SK** |  |   |   |   |   |   |   |   |   |
| Kelių priežiūros ir plėtros programos lėšos **KPP** |  |   |   |   |   |   |   |   |   |
| Privačios – investuotojų lėšos **PR** |  |   |   |   |   |   |   |   |   |
| Kiti finansavimo šaltiniai **KT** |  |   |   |   |   |   |   |   |   |
| Iš viso |   |   |   |   |   |   |   | **1557,3** | 1554,3 | 1408,2 | 3,0 | **1712,5** | 1707,5 | 796 | 5,0 | **1882,5** |

**V. SKYRIUS**

**LĖŠOS**

**VI SKYRIUS**

 **STRATEGINIO VEIKLOS PLANO ĮGYVENDINIMO STEBĖSENA**

1. Strateginio veiklos plano stebėjimas vyksta viso ugdymo proceso metu. Stebėjimą vykdo plano rengėjai, gimnazijos vadovai, mokiniai.
2. Strateginio veiklos plano įgyvendinimo analizė atliekama kiekvienų metų gruodžio mėnesį gimnazijos taryboje, mokytojų taryboje, mokinių demokratinėje asociacijoje (MDA).
3. Strateginio veiklos plano įgyvendinimo ataskaita rengiama 2024 m. gruodžio mėnesį.

**Gimnazijos strateginių tikslų ir uždavinių įgyvendinimo analizė**

**Prioritetas.** Ugdymo (-si) kokybės veiksmingumas.

**Strateginis tikslas. 1.** Gerinti ugdymo (-si) kokybę, siekiant kiekvieno mokinio asmeninės pažangos ir gerų pasiekimų.

|  |
| --- |
| **U**ždavinys. 1.1. Mokymosi strategijų pasirinkimas, siekiant kiekvieno mokinio sėkmės. |
| Priemonės | Kriterijai | Esama padėtis  | Pasiektas rezultatas | Instrumentai |
| 2021 metai | 2022 metai | 2023 metai | 2024 metai |
| 1.1.1. Pritaikyti ugdymo turinį skirtingų poreikių mokiniams. | Numatyti strategijos realizavimo plane |  |  |  |  | Metodinės tarybos ir metodinių grupių protokolai, stebėtų pamokų protokolai, atvirų pamokų stebėjimo protokolai, mokytojų tarybos protokolai, veiklos kokybės įsivertinimo rezultatai, ataskaitos. |
| 1.1.2. Tobulinti mokytojų kompetencijas, siekiant geresnių mokinių pasiekimų ir pažangos. | Numatyti strategijos realizavimo plane |  |  |  |  |
| 1.1.3. **Plėtoti gimnazijos edukacines aplinkas, vadovaujantis modernios mokyklos kūrimo sampratos nuostatomis.** | Numatyti strategijos realizavimo plane |  |  |  |  |
| **U**ždavinys. 1.2. Teikti kompleksinę pagalbą mokiniams, siekiant kiekvieno bendruomenės nario įtraukties. |
| Priemonės | Kriterijai | Esama padėtis | Pasiektas rezultatas | Instrumentai |
| 2021 metai | 2022 metai | 2023 metai | 2024metai |
| 1.2.1. Teikti savalaikę, kryptingą švietimo pagalbą kiekvienam mokiniui. | Numatyti strategijos realizavimo plane |  |  |  |  | Metodinės tarybos ir metodinių grupių protokolai, stebėtų pamokų protokolai, atvirų pamokų stebėjimo protokolai, mokytojų tarybos protokolai, veiklos kokybės įsivertinimo rezultatai, ataskaitos. |
| 1.2.2. Siekti mokinių galias atitinkančių ugdymosi rezultatų, stebint jų individualią pažangą. | Numatyti strategijos realizavimo plane |  |  |  |  |
| 1.2.3. Stiprinti tėvų, mokytojų ir mokinių bendradarbiavimą, padedant mokiniui siekti individualios pažangos. | Numatyti strategijos realizavimo plane |  |  |  |  |

**Prioritetas.** Saugi, partneryste ir lyderyste grįsta gimnazijos kultūra.

**Strateginis tikslas.** 2. Stiprinti socialinį-emocinį saugumą gimnazijoje, plėtojant atsakomybe, bendradarbiavimu, lyderyste paremtą kultūrą.

|  |
| --- |
| Uždavinys. 2.1. **Stiprinti bendruomenės socialinį- emocinį saugumą.** |
| Priemonės | Kriterijai | Esama padėtis  | Pasiektas rezultatas | Instrumentai |
| 2021 metai | 2022 metai | 2023 metai | 2024 metai |
| 2.1.1.Tobulinti gimnazijos bendruomenės narių socialinio-emocinio ugdymo kompetencijas | Numatyti strategijos realizavimo plane |  |  |  |  | Metodinės tarybos ir metodinių grupių protokolai, stebėtų pamokų protokolai, atvirų pamokų stebėjimo protokolai, mokytojų tarybos protokolai, veiklos kokybės įsivertinimo rezultatai, ataskaitos. |
| 2.1.2. Stiprinti bendradarbiavimą su mokinių tėvais (globėjais, rūpintojais), skatinant socialinę partnerystę. | Numatyti strategijos realizavimo plane |  |  |  |  |
| 2.1.3. Kurti saugią, estetišką ir jaukią fizinę gimnazijos aplinką. | Numatyti strategijos realizavimo plane |  |  |  |  |
| Uždavinys. **2.2. Siekti saviraiškaus mokinių dalyvavimo įvairiose veiklose.** |
| Priemonės | Kriterijai | Esama padėtis  | Pasiekitas rezultatas | Instrumentai |
| 2021 | 2022 metai | 2023 metai | 2024 metai |
| **2.2.1.** Skatinti aktyvų mokinių dalyvavimą neformaliajame švietime gimnazijoje ir už jos ribų. | Numatyti strategijos realizavimo plane |  |  |  |  | Metodinės tarybos ir metodinių grupių protokolai, stebėtų pamokų protokolai, atvirų pamokų stebėjimo protokolai, mokytojų tarybos protokolai, veiklos kokybės įsivertinimo rezultatai, ataskaitos. |
| **2.2.2.** Inicijuoti pilietinio ir tautinio ugdymo veiklas, skatinančias veikti kartu. | Numatyti strategijos realizavimo plane |  |  |  |  |
| **2.2.3.** Užtikrinti prevencinių priemonių įgyvendinimą ir vykdyti sveikatingumo bei sveikos gyvensenos veiklas. | Numatyti strategijos realizavimo plane |  |  |  |  |
| **2.2.4.** Skatinti Gimnazijos bendruomenę aktyviai ir atsakingai dalyvauti mokyklos, vietos bendruomenės ir visuomenės gyvenime, plėtojant lyderystę ir savanorystę. | Numatyti strategijos realizavimo plane |  |  |  |  |
| **2.2.5.** Sudaryti sąlygas mokiniams ugdytis karjeros kompetencijas, būtinas sėkmingam profesijos pasirinkimui. | Numatyti strategijos realizavimo plane |  |  |  |  |
| **2.2.6.** Dalyvauti Gimnazijos, šalies ir tarptautinėje projektinėje veikloje, sudarant sąlygas mokinių dalykinių ir bendrųjų kompetencijų ugdymui. | Numatyti strategijos realizavimo plane |  |  |  |  |

**VII SKYRIUS**

**STRATEGINIO VEIKLOS PLANO KOREGAVIMAS**

Strateginis veiklos planas gali būti koreguojamas kiekvieno įgyvendinimo etapo pabaigoje, atsižvelgiant į įgyvendintos programos įsivertinimą, veiklos kokybės įsivertinimo duomenis, šalies ir savivaldybės švietimo politiką.

PRITARTA

Kėdainių rajono savivaldybės

Švietimo skyriaus vedėja Vilma Dobrovolskienė

2022-01-21

PRITARTA

Gimnazijos tarybos 2022 m. sausio 20 d.

Posėdžio protokolas Nr. GT-1